./data/stoa0045/stoa003/stoa0045.stoa003.perseus-lat2.xml
variis               de locis sensibusque diversis quaedam carminis structura solidatur, in               unum versum ut coeant aut caesi duo aut unus et sequens <medius>               cum medio, nam duos iunctim locare ineptum est, et tres una serie merae               nugae  diffinduntur autem per caesuras omnes, quas recipit  versus heroicus, convenire ut possit aut               penthemimeris cum reliquo anapaestico, aut trochaice cum posteriore               segmento, aut septem semipedes cum anapaestico chorico, aut               <ponatur> post dactylum atque semipedem quidquid restat hexametro:               simile ut dicas ludicro, quod Graeci ostomachion vocavere  ossicula ea               sunt: ad summam quattuordecim figuras geometricas habent, sunt enim               aequaliter triquetra vel extentis lineis vel eiusdem frontis,                   vel rectis1 angulis vel obliquis: isoscele ipsi vel               isopleura vocant, orthogonia quoque et scalena  harum verticularum ariis               coagmentis simulantur species mille formarum: helephantus belua aut aper               bestia, anser volans et mirmillo in armis, subsidens venator et latrans               canis, quin et turris et cantharus et alia huiusmodi innumerabilium               figurarum, quae alius alio scientius variegant  sed peritorum               concinnatio miraculum est, imperitorum iunctura ridiculum, quo praedicto               scies, quod ego posteriorem imitatus sum  Hoc ergo centonis opusculum ut               ille ludus tractatur, pari modo sensus diversi ut congruant, adoptiva               quae sunt, ut cognata videantur, aliena ne interluceant: arcessita ne               vim redarguant, densa ne supra modum protuberent, hiulca ne pateant   quae si omnia ita tibi videbuntur, ut praeceptum               est, dices me composuisse centonem, et quia sub imperatore meo tum               merui, procedere mihi inter frequentes stipendium iubebis: sin aliter,               aere dirutum 1 facies, ut cumulo carminis in fiscum suum redacto redeant               versus, unde venerunt, vale